CELEX: 32016D1452
Language: ro
Date: 2016-09-02 00:00:00
Title: Decizia de punere în aplicare (UE) 2016/1452 a Comisiei din 2 septembrie 2016 privind anumite măsuri de protecție provizorii cu privire la pesta porcină africană în Polonia [notificată cu numărul C(2016) 5708] (Text cu relevanță pentru SEE)

3.9.2016   
            
            
               RO
            
            
               Jurnalul Oficial al Uniunii Europene
            
            
               L 237/12
            
         DECIZIA DE PUNERE ÎN APLICARE (UE) 2016/1452 A COMISIEI
   din 2 septembrie 2016
   privind anumite măsuri de protecție provizorii cu privire la pesta porcină africană în Polonia
   
      
         [notificată cu numărul C(2016) 5708]
      
   
   (Numai textul în limba polonă este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (3),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (3),
   întrucât:
   
               (1)
            
            
               Pesta porcină africană este o boală infecțioasă virală care afectează populațiile de porci domestici și sălbatici și care poate avea un impact puternic asupra rentabilității creșterii porcinelor, cauzând perturbări ale comerțului în Uniune și ale exporturilor către țări terțe.
            
         
               (2)
            
            
               În cazul apariției unui focar de pestă porcină africană, există riscul ca agentul patogen să se răspândească la alte ferme de porcine și la porcii sălbatici. În consecință, acesta se poate răspândi dintr-un stat membru în altul și în țări terțe, prin intermediul comerțului cu porcine vii sau cu produse provenite de la acestea.
            
         
               (3)
            
            
               Directiva 2002/60/CE a Consiliului (3) stabilește măsurile minime care trebuie aplicate în Uniune pentru combaterea pestei porcine africane. Articolul 9 din Directiva 2002/60/CE prevede stabilirea unor zone de protecție și de supraveghere în eventualitatea apariției unor focare ale bolii respective în care trebuie să se aplice măsurile prevăzute la articolele 10 și 11 din directiva menționată.
            
         
               (4)
            
            
               Polonia a informat Comisia cu privire la situația actuală a pestei porcine africane pe teritoriul ei și, în conformitate cu articolul 9 din Directiva 2002/60/CE, a instituit zone de protecție și de supraveghere în care se aplică măsurile menționate la articolele 10 și 11 din directiva menționată.
            
         
               (5)
            
            
               Pentru a preveni orice perturbări inutile ale comerțului în Uniune și pentru a evita instituirea de către țări terțe a unor bariere nejustificate în calea comerțului, este necesară descrierea la nivelul Uniunii a zonelor stabilite ca zone de protecție și de supraveghere pentru pesta porcină africană în Polonia, în colaborare cu statul membru respectiv.
            
         
               (6)
            
            
               În august 2016, a apărut un focar epidemic în rândul porcilor domestici în districtul Mońki din Polonia. Având în vedere faptul că Polonia oferă dovezi preliminare că acest focar este legat de activitatea umană și că există indicii conform cărora pesta porcină africană nu este identificată în rândul porcilor sălbatici din zonele în cauză, sunt necesare măsuri specifice în plus față de cele prevăzute în Decizia de punere în aplicare 2014/709/UE a Comisiei (4), ținând seama de faptul că acesta este cel de al cincisprezecelea focar al acestei boli la porcine în acest an și că aceste focare au fost constatate în zone diferite din Polonia care făceau deja obiectul restricțiilor.
            
         
               (7)
            
            
               Pentru a răspunde în mod adecvat la această situație într-un mod eficient și preventiv, este important să se stabilească măsuri specifice care restricționează circulația animalelor și a produselor lor în zonele descrise în anexa la prezenta decizie. Măsurile respective sunt justificate în baza tipologiei focarelor raportate la porcii domestici și a cauzelor respectivelor focare.
            
         
               (8)
            
            
               Având în vedere distanțele mari între cele mai recente focare care sunt provizoriu atribuite de către Polonia factorului uman, precum și cele mai recente date epidemiologice și în scopul de a evita alte focare, în prezent este necesar și proporțional să se acopere regiuni semnificativ mai mari.
            
         
               (9)
            
            
               Măsurile prevăzute în prezenta decizie ar trebui să constea în aplicarea măsurilor prevăzute în Directiva 2002/60/CE, în special în ceea ce privește limitările stricte ale circulației și ale transportului porcinelor, astfel cum se prevede la articolele 10 și 11 din directiva menționată, în zonele descrise în anexa la prezenta decizie.
            
         
               (10)
            
            
               Pentru a răspunde într-un mod coerent și proporțional la acest nou scenariu epidemiologic, măsurile prevăzute în prezenta decizie trebuie revizuite, împreună cu Decizia de punere în aplicare 2014/709/UE, în cadrul următoarei reuniuni a Comitetului permanent pentru plante, animale, produse alimentare și hrană pentru animale. Revizuirea va trebui să ia în considerare, în special, rezultatele cercetărilor efectuate cu privire la informațiile preliminare privind mai multe focare depistate la porcii domestici și notificate de Polonia în anul 2016, care indică faptul că acestea nu sunt legate de mistreți, ci mai degrabă de activitățile umane, precum și rezultatele supravegherii suplimentare și alte informații epidemiologice relevante.
            
         
               (11)
            
            
               Prin urmare, până la următoarea reuniune a Comitetului permanent pentru plante, animale, produse alimentare și hrană pentru animale, în anexa la prezenta decizie ar trebui precizate zonele din Polonia identificate ca zone de protecție și de supraveghere și ar trebui stabilită durata regionalizării respective.
            
         
               (12)
            
            
               Prezenta decizie urmează să fie reexaminată în cadrul următoarei reuniuni a Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Polonia se asigură că zonele de protecție și de supraveghere stabilite în conformitate cu articolul 9 din Directiva 2002/60/CE cuprind cel puțin zonele menționate ca zone de protecție și de supraveghere în anexa la prezenta decizie.
   Articolul 2
   Prezenta decizie se aplică până la 15 octombrie 2016.
   Articolul 3
   Prezenta decizie se adresează Republicii Polone.
   
      Adoptată la Bruxelles, 2 septembrie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
   
      (4)  Decizia de punere în aplicare 2014/709/UE a Comisiei din 9 octombrie 2014 privind măsurile zoosanitare de combatere a pestei porcine africane în anumite state membre și de abrogare a Deciziei de punere în aplicare 2014/178/UE (JO L 295, 11.10.2014, p. 63).
   
      ANEXĂ
      
                  Polonia
               
               
                  Zonele menționate la Articolul 1
               
               
                  Data până la care se aplică
               
            
                  Zonă de protecție
               
               
                  Limitele acestei zone de protecție sunt după cum urmează:
                  
                              (a)
                           
                           
                              dinspre est – de la limita nordică a satului Sanie-Dąb spre sud pe drumul care conectează satul Sanie-Dąb cu satul Kołaki Kościelne până la intersecția cu râul Dąb, continuând de-a lungul râului Dąb spre sud-est, apoi de-a lungul marginii pădurii la limita vestică a satului Tybory-Olszewo, apoi de-a lungul drumului care conectează satul Tybory-Olszewo cu satul Tybory-Kamianka, apoi de-a lungul părții vestice a satului Tybory-Kamianka până la drumul care conectează satul Tybory-Kamianka cu satul Jabłonka Kościelna, apoi spre sud până la cursul de apă care conectează iazul Kamianka cu râul Jabłonka, apoi de-a lungul cursului de apă până la estuarul râului Jabłonka, apoi în linie dreaptă spre sud până la intersecția drumului 66 cu drumul care conectează satul Jabłonka Kościelna cu satul Miodusy-Litwa;
                           
                        
                              (b)
                           
                           
                              dinspre sud – de-a lungul drumului 66 spre vest până la intersecția râului Jabłonka cu drumul 66, apoi de-a lungul limitei sudice a satului Faszcze până la râul Jablonka, în continuare spre vest de-a lungul râului Jabłonka până la limita dintre satele Wdziękoń Pierwszy și Wdziękoń Drugi, iar apoi în linie dreaptă la nord de drumul 66, apoi de-a lungul drumului 66 spre vest până la intersecția cursului de apă cu drumul 66 în aliniament cu satul Wdziękoń Pierwszy;
                           
                        
                              (c)
                           
                           
                              dinspre vest – spre nord de-a lungul cursului de apă până la marginea pădurii, continuând de-a lungul limitei estice a rezervației „Grabówka”, iar apoi de-a lungul limitei estice a pădurii până la drumul care conectează satul Grabówka cu satul Wróble-Arciszewo;
                           
                        
                              (d)
                           
                           
                              dinspre nord – în linie dreaptă până la est de râul Dąb, la sud de satul Czarnowo Dąb, apoi în linie dreaptă spre est de-a lungul limitei nordice a satului Sanie-Dąb până la drumul care conectează satul Sanie-Dąb cu satul Kołaki Kościelne.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre nord – de la satul Konowały de-a lungul drumului comunal până la intersecția cu drumul Szosa Kruszewska, apoi drumul Szosa Kruszewska de-a lungul marginii sudice a pădurii până la ieșirea spre satul Kruszewo;
                           
                        
                              (b)
                           
                           
                              dinspre vest – prin satul Kruszewo de-a lungul limitei estice a văii râului Narew în aliniament cu satul Waniewo până la limita cu districtul Wysokie Mazowieckie;
                           
                        
                              (c)
                           
                           
                              dinspre sud – de la limita cu districtul Wysokie Mazowieckie, de-a lungul malului vestic al văii râului Narew;
                           
                        
                              (d)
                           
                           
                              dinspre est – de la malul vestic a văii râului Narew în linie dreaptă până la Topilec-Kolonia, iar apoi în linie dreaptă până la satul Konowały.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre nord – de la intersecția drumului 63 cu drumul care duce la închisoarea din Czerwony Bór, pe o curbă înspre satul Polki-Teklin, apoi la nord de acest sat spre intersecția cu râul Gać până la limita estică a iazurilor de pescuit din jurul satului Poryte-Jabłoń;
                           
                        
                              (b)
                           
                           
                              dinspre est – de-a lungul limitei estice a iazurilor de pescuit din jurul satului Poryte-Jabłoń înspre drumul care conectează satul Poryte-Jabłoń cu drumul 66, de-a lungul limitei vestice a acestui sat înspre drumul 63;
                           
                        
                              (c)
                           
                           
                              dinspre sud – de la drumul 63 la nord de satul Stare Zakrzewo, de-a lungul drumului care conectează acest sat cu satul Tabędz, apoi de-a lungul limitelor vestică și nordică a acestui sat;
                           
                        
                              (d)
                           
                           
                              dinspre vest – o linie dreaptă spre nord până la limita vestică a satului Bacze Mokre, apoi de la limita vestică a satului Bacze Mokre în linie dreaptă spre nord-est ajungând la drumul care duce la închisoarea din Czerwony Bór, apoi de-a lungul acestui drum până la drumul 63.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre nord – de la limita districtului Wysokie Mazowieckie, de-a lungul cursului de apă Brok Mały până la satul Miodusy-Litwa, de-a lungul părții sale sud-vestice; apoi de la limita districtului Zambrów înspre satul Krajewo Białe, de-a lungul limitei sudice a acestui sat, apoi de-a lungul drumului înspre satul Stary Skarżyn;
                           
                        
                              (b)
                           
                           
                              dinspre vest – de-a lungul limitei vestice a satului Stary Skarżyn până la intersecția cu cursul de apă Brok Mały, înspre sud-est, la sud de satul Zaręby-Krztęki, până la limitele districtului Zambrów;
                           
                        
                              (c)
                           
                           
                              dinspre sud – de la limitele districtului Zambrów, de-a lungul cursului de apă care curge spre satul Kaczyn-Herbasy;
                           
                        
                              (d)
                           
                           
                              dinspre est – de-a lungul drumului care trece de la satul Miodusy-Litwa prin satul Święck-Nowiny.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre nord – de la partea sudică a satului Kierzki înspre est până la drumul 671 la nord de limita nordică a satului Czajki;
                           
                        
                              (b)
                           
                           
                              dinspre est – de la drumul 671 până la satul Jabłonowo-Kąty, apoi spre sud de-a lungul malului vestic al râului Awissa; apoi până la drumul Idźki Średnie – Kruszewo-Brodowo din partea vestică a satului Kruszewo-Brodowo;
                           
                        
                              (c)
                           
                           
                              dinspre sud – de la drumul 671 în aliniament cu satul Idźki-Wykno de-a lungul drumului care leagă satul Sokoły de satul Jamiołki-Godzieby;
                           
                        
                              (d)
                           
                           
                              dinspre vest – de la satul Jamiołki-Godzieby de-a lungul malului estic al râului Ślina până la satul Jamiołki-Kowale, apoi spre nord prin satul Stypułki-Borki până la drumul Kierzki -Czajki pe partea estică a satului Kierzki.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre est – de la limita orașului Bielsk Podlaski, strada Adam Mickiewicz, de-a lungul periferiei estice a orașului Bielsk Podlaski;
                           
                        
                              (b)
                           
                           
                              dinspre sud – de-a lungul periferiei sudice a orașului Bielsk Podlaski până la satul Piliki, incluzând satul Piliki și continuând în linie dreaptă până la drumul 66;
                           
                        
                              (c)
                           
                           
                              dinspre vest – de la drumul 66 înspre periferia vestică a satului Augustowo, incluzând satul Augustowo, de la satul Augustowo în linie dreaptă până la intersecția căii ferate cu drumul local 1575B;
                           
                        
                              (d)
                           
                           
                              dinspre nord – de la intersecția căii ferate cu drumul local 1575B de-a lungul periferiei nordice a orașului Bielsk Podlaski până la limita orașului Bielsk Podlaski, strada Adam Mickiewicz.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre est – de la râul Bug de-a lungul frontierei cu voievodatul Lublin până la drumul districtual nr. 2007W;
                           
                        
                              (b)
                           
                           
                              dinspre sud – de-a lungul drumului nr. 2007W împreună cu întregul sat Borsuki și zona forestieră din cotul râului Bug;
                           
                        
                              (c)
                           
                           
                              dinspre nord și vest – râul Bug.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre est – de-a lungul frontierei de stat cu Belarusia de la râul Bug la linia suprafeței forestiere;
                           
                        
                              (b)
                           
                           
                              dinspre nord – de-a lungul liniei suprafeței forestiere de la frontiera de stat la drumul care leagă satele Sutno și Niemirów, apoi de-a lungul acestui drum până la intersecția cu drumul local în direcția sud;
                           
                        
                              (c)
                           
                           
                              dinspre vest – de-a lungul drumului local în direcția sud de la intersecția cu drumul care leagă satele Sutno și Niemirów până la linia râului Bug;
                           
                        
                              (d)
                           
                           
                              dinspre sud – de-a lungul râului Bug de la sfârșitul drumului local care începe la intersecția cu drumul Sutno-Niemirów până la frontiera de stat.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre est – de la gura de vărsare a râului Czyżówka în linie dreaptă până la râul Bug spre nord;
                           
                        
                              (b)
                           
                           
                              dinspre nord – de-a lungul râului Bug până la frontiera cu voievodatul Mazovia;
                           
                        
                              (c)
                           
                           
                              dinspre vest – de la râul Bug în direcție sudică de-a lungul drumului de pământ până la extremitatea de nord a pădurii Las Konstantynowski, apoi până la drumul Gnojno-Konstantynów și de-a lungul acestui drum în direcția sud până la extremitatea sudică a pădurii, apoi de-a lungul drumului de pământ înspre est până la satul Witoldów și apoi până la drumul Konstantynów-Janów Podlaski;
                           
                        
                              (d)
                           
                           
                              dinspre sud – de-a lungul drumului Konstantynów-Janów Podlaski înspre est până la râul Czyżówka.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre est – din satul Stara Bordziłówka de-a lungul drumului local în direcția nord, până la intersecția drumurilor districtuale nr. 1022 și 1025, și apoi de-a lungul drumului nr. 1025 spre satul Nosów;
                           
                        
                              (b)
                           
                           
                              dinspre nord – din satul Nosów de-a lungul drumului districtual nr. 1024, în direcția vest până la frontiera cu voievodatul Mazovia;
                           
                        
                              (c)
                           
                           
                              dinspre vest – de-a lungul frontierei cu voievodatul Mazovia la drumul local în aliniament cu satul Wygnanki;
                           
                        
                              (d)
                           
                           
                              dinspre sud – de la frontiera cu voievodatul Mazovia în aliniament cu satul Wygnanki la drumul local care conduce la extremitatea vestică a pădurii, apoi de-a lungul drumului local la extremitatea nordică a pădurii la drumul local în direcția satului Stara Bordziłówka.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre est și sud – de la frontiera cu voievodatul Lublin de la drumul local care leagă satele Makarówka și Cełujki, de-a lungul frontierei cu voievodatul Lublin la drumul districtual nr. 2020W, și apoi de-a lungul acestui drum nr. 2020W până la intersecția cu drumul regional nr. 698 din satul Wólka Nosowska, inclusiv întregul sat Wólka Nosowska;
                           
                        
                              (b)
                           
                           
                              dinspre vest – de la frontiera cu voievodatul Lublin de-a lungul drumului local care leagă satele Cełujki și Makarówka până la satul Makarówka, inclusiv întregul sat Makarówka, apoi în direcția nord-vest de-a lungul drumului districtual nr. 2037W până la satul Huszlew, inclusiv întregul sat Huszlew, apoi de-a lungul drumului districtual nr. 2034W până la marginea pădurii; apoi în direcția est de-a lungul extremității nordice a pădurii, la granița de est a municipalității Huszlew, apoi în direcția nord de-a lungul extremității vestice a pădurii până la drumul regional nr. 698;
                           
                        
                              (c)
                           
                           
                              dinspre nord – de-a lungul drumului regional nr. 698 prin satul Rudka până la satul Stara Kornica, inclusiv satele Rudka, Stara Kornica și Nowa Kornica, apoi de-a lungul drumului regional nr. 698 până la intersecția cu drumul districtual nr. 2020W în satul Wólka Nosowska.
                           
                        Limitele acestei zone de protecție sunt după cum urmează:
                  
                              (a)
                           
                           
                              de la est – de-a lungul frontierei de stat: de la drumul nr. 640 la linia satului Kolonia Klukowicze;
                           
                        
                              (b)
                           
                           
                              dinspre nord – de la frontiera de stat de-a lungul drumului Kolonia Klukowicze-Witoszczyzna la drumul Wilanowo-Werpol;
                           
                        
                              (c)
                           
                           
                              dinspre vest – de-a lungul drumului Werpol-Wilanowo la drumul nr. 640 în aliniament cu intersecția cu drumul Koterka-Tokary;
                           
                        
                              (d)
                           
                           
                              dinspre sud – din satul Koterka de-a lungul drumului nr. 640 până la frontiera de stat.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre est – din satul Wólka Nurzecka în linie dreaptă în direcția frontierei districtului Siemiatycze; apoi de-a lungul frontierei districtului Siemiatycze până la râul Pulwa;
                           
                        
                              (b)
                           
                           
                              dinspre sud – pe malul nordic al râului Pulwa în direcția satului Litwinowicze, apoi din satul Litwinowicze de-a lungul drumului care duce la satul Anusin la izvorul râului Pulwa;
                           
                        
                              (c)
                           
                           
                              dinspre vest – de la drumul Litwinowicze-Anusin (în aliniament cu izvorul râului Pulwa) în linie dreaptă în direcția nord-vest până la satul Siemichocze, apoi de la intersecția drumurilor Anusin-Siemichocze în direcția nord până la drumul Tymianka-Nurzec, traversând drumul la 1 km de satul Nurzec Kolonia;
                           
                        
                              (d)
                           
                           
                              dinspre nord – de la drumul Tymianka-Nurzec, în linie dreaptă spre satul Wólka Nurzecka.
                           
                        Limitele acestei zone de protecție sunt după cum urmează:
                  
                              (a)
                           
                           
                              dinspre est – din satul Kolonia Budy, în linie dreaptă spre satul Sokoli Gród, apoi în direcția sud până la drumul local care leagă satele Kulesze și Wilamówka;
                           
                        
                              (b)
                           
                           
                              dinspre sud – de-a lungul drumului local până la satul Wilamówka, apoi în direcția vest în linie dreaptă, spre satul Olszowa Droga;
                           
                        
                              (c)
                           
                           
                              dinspre vest – de-a lungul malului estic al râului Biebrza în direcția nord până la granița de sud a complexului Osowiec Twierdza;
                           
                        
                              (d)
                           
                           
                              dinspre nord – de la granița de sud a complexului Osowiec Twierdza de-a lungul drumului Carska Droga, apoi în direcția sud-est până la satul Kolonia Budy.
                           
                        
               
                  15 octombrie 2016
               
            
                  Zonă de supraveghere
               
               
                  Suprafața indicată mai jos:
                  
                               
                           
                           
                              în voievodatul (województwo) Podlaskie:
                              
                                          —
                                       
                                       
                                          districtul (powiat) Hajnówka;
                                       
                                    
                                          —
                                       
                                       
                                          districtul (powiat) Białostock;
                                       
                                    
                                          —
                                       
                                       
                                          districtul (powiat) Bielsko;
                                       
                                    
                                          —
                                       
                                       
                                          districtul (powiat) Grajewski;
                                       
                                    
                                          —
                                       
                                       
                                          districtul (powiat) Łomża;
                                       
                                    
                                          —
                                       
                                       
                                          capitala districtului (powiat M.) Białystok;
                                       
                                    
                                          —
                                       
                                       
                                          capitala districtului (powiat M.) Łomża;
                                       
                                    
                                          —
                                       
                                       
                                          districtul (powiat) Mońki;
                                       
                                    
                                          —
                                       
                                       
                                          districtul (powiat) Wysokie Mazowieckie;
                                       
                                    
                                          —
                                       
                                       
                                          districtul (powiat) Zambrów;
                                       
                                    
                        
                               
                           
                           
                              în voievodatul (województwo) Mazovia:
                              
                                          —
                                       
                                       
                                          municipalitățile (gminy) Rzekuń, Troszyn, Czerwin și Goworowo din districtul Ostrołęka;
                                       
                                    
                                          —
                                       
                                       
                                          municipalitățile (gminy) Korczew, Przesmyki, Paprotnia, Suchożebry, Mordy, Siedlce și Zbuczyn din districtul Siedlce;
                                       
                                    
                                          —
                                       
                                       
                                          capitala districtului (powiat M.) Siedlce;
                                       
                                    
                                          —
                                       
                                       
                                          municipalitățile (gminy) Ceranów, Jabłonna Lacka, Sterdyń și Repki din districtul Sokołów;
                                       
                                    
                                          —
                                       
                                       
                                          districtul (powiat) Łosice;
                                       
                                    
                                          —
                                       
                                       
                                          districtul(powiat) Ostrów;
                                       
                                    
                        
                               
                           
                           
                              în voievodatul (województwo) Lublin:
                              
                                          —
                                       
                                       
                                          districtul (powiat) Bielsko.
                                       
                                    
                        
               
                  15 octombrie 2016